«Pretty Woman»-regissøren er død
En rekke stjerner uttrykker sorg i sosiale medier etter at nyheten om dødsfallet til den amerikanske regissøren og produsenten Gary Marshall ble gjort kjent i dag. Ifølge New York Times døde Marshall av hjerneslag og ble 81 år gammel. Regissøren har blant annet jobbet med svært populære filmer som «Pretty Woman», «The Runaway Bride», samt TV-serien «Happy Days».Henrik Winkler, som spilte i sistnevnte serie, er blant dem som viser sin respekt på Twitter. – Hvil i fred...Takk for din lojalitet, ditt vennskap og din generøsitet. Skuespiller Ashton Kutcher minnes også Marshall, og skriver at han har mistet både en nær venn og mentor. – Vi har mistet en fantastisk mann og en mester innen historiefortelling. Garry Marshall, jeg elsker deg. Jeg håper jeg får møte deg der du er. Marshall etterlater seg konen Barbara, og tre barn.
Garry Marshall gikk bort tirsdag, og ble 81 år gammel.